text: تمل ناڈو اور پڈوچیری کے ساحلی علاقوں اور ساحل سے دور علاقوں میں 30-40 کلومیٹر فی گھنٹہ سے 50 کلومیٹر فی گھنٹہ تک تیز ترین ہوائیں چلنے کا امکان ہے۔ 28 اپریل کی صبح سے کومورن علاقے اور خلیج منّار میں 40-50 کلومیٹر فی گھنٹہ کی رفتار سے 60 کلومیٹر فی گھنٹہ تک آندھی اور طوفانی جھکڑ چلیں گے اور 28 تاریخ کی رات سے ان طوفانی جھکڑوں کی رفتار 50-60 کلومیٹر فی گھنٹہ تک پہنچنے کا اور 29 اپریل کی صبح تک 70 کلومیٹر فی گھنٹہ تک پہنچنے کا امکان ہے۔ 30 اپریل کی دوپہر سے شمالی تمل ناڈو اور پڈوچیری اور اس سے متصل جنوبی آندھرا پردیش کے ساحلی اضلاع میں طوفان کی رفتار آہستہ آہستہ مزید بڑھنے کا امکان ہے اور ہواؤں کی رفتار 90-100 کلومیٹر فی گھنٹہ سے 115 کلومیٹر فی گھنٹہ تک پہنچ جائے گی۔